
Комисија за отпис старих расходованих возила



	РЕПУБЛИКА СРБИЈА
ОПШТИНА ВРЊАЧКА БАЊА
ПРЕДСЕДНИК ОПШТИНЕ
Број: 002549379 2026
Датум: 08.07.2026.год.
Врњачка Бања, Крушевачка 17
036/601 200
	
	





Председник општине Врњачка Бања је на основу члана 44. Закона о локалној самоуправи (''Сл.гласник РС'', бр. 129/2007, 83/2014-др.закон, 101/16-др.закон, 47/18 и 111/21-др.закон), члана 27. став 2. и 10. Закона о јавној својини (''Сл. гласник РС'', бр.72/2011, 88/2013, 105/2014, 104/2016-др. закон, 108/2016, 113/2017, 95/2018, 153/2020 и 94/2024) и чл. 55 Статута општине Врњачка Бања (''Сл.лист општине Врњачка Бања'' бр. 1/21, 14/23 и 21/25), а на предлог Комисије за отпис старих расходованих возила, објављује:


ЈАВНИ ПОЗИВ
ЗА ПРИКУПЉАЊЕ ПОНУДА ЗА ПРОДАЈУ РАСХОДОВАНИХ ВОЗИЛА И КОТЛА ЗА ГРЕЈАЊЕ


Предмет продаје је:

1. Један камион смећар марке ''VOLVO'' FM 11 62 R,
2. Један минибус марке ''FIAT'' DUKATO 2,3 JTD и
3. Један котао за централно грејање на мазут.

Право учешћа имају сва заинтересована правна и физичка лица.

Продаја се врши по принципу виђено - купљено и неће се примати никакве рекламације које се односе на квалитет и остале карактеристике предмета продаје.

За правна лица понуда мора да садржи: назив и седиште понуђача, матични број, ПИБ, податке о контакт особи и понуђени износ за откуп возила односно котла.

За физичка лица понуда мора да садржи: име и презиме понуђача, адресу, фотокопију личне карте, контакт телефон, мејл адресу и понуђени износ за откуп возила односно котла.
Заинтересована лица су обавезна да своје писмене понуде са комплетном документацијом доставе на писарницу Општинске управе Врњачка Бања, ул. Крушевачка 17, са назнаком  ''Понуда за откуп расходованих возила и котла - НЕ ОТВАРАТИ''.

 	Непотпуне и неблаговремене понуде комисија неће разматрати.

Рок за доставу понуда је седам дана од дана објављивања јавног позива, односно седми дан до 12:00 часова, отварање понуда биће јавно истог дана у 13:00 часова у малој сали Општинске управе општине Врњачка Бања.

Продата покретна ствар биће додељена понуђачу са највишом купопродајном ценом.
Рок за доношење одлуке о избору најповољнијег понуђача је 15 дана од дана отварања понуда и иста се доставља свим учесницима.

Изабрани понуђач дужан је да у року од осам дана од дана пријема одлуке уплати целокупан износ постигнуте цене и приступи закључењу Уговора о купопродаји, у супротном губи право на куповину, а за купца се проглашава другорангирани понуђач.

Трошкове плаћања пореза сноси купац, као и трошкове транспорта возила односно котла и исти се морају преузети у року од осам дана од дана закључења уговора.

Јавни позив се објављује на званичној ВЕБ страници Општине Врњачка Бања на интернет адреси www.vrnjackabanja.gov.rs, на огласној табли Општине Врњачка Бања и у дневним новинама ''ИНФОРМЕР''.

Контакт лице за преглед возила, односно котла и остале потребне информације је: Радисављевић_Владимир,_тел.064/645-2007,_
мејл: vladimir.radisavljevic@vrnjackabanja.gov.rs  

